சிங்கப்பூரின் மூத்த எழுத்தாளனாரன் இராம கண்ணபிரான் அறைக்கு வந்தார். என்னுடைய பல படைப்புகளை அவர் வாசித்திருந்தது வியப்பளித்தது. பள்ளி ஆசிரியராக இருந்து ஓய்வுபெற்றவர். சிங்கப்பூரின் நேற்றைய சித்திரம் பற்றி அவர் பேசியது ஆர்வமூட்டுவதாக இருந்தது. தொடர்ந்து மூன்றுநாட்களும் இரவில் நண்பர்கள் அறையில் பார்க்கவந்தனர். இரண்டு மணிவரை அறையில் நெருக்கியடித்துக்கொண்டு அமர்ந்து இலக்கியம் அரசியல் கலை என பேசிக்கொண்டே இருந்தோம்.